
Z A K O N
O IZMENAMA ZAKONA O UTVRĐIVANjU JAVNOG INTERESA I POSEBNIM POSTUPCIMA EKSPROPRIJACIJE I IZDAVANjA GRAĐEVINSKE DOZVOLE RADI REALIZACIJE PROJEKTA „BEOGRAD NA VODI”

Član 1.

U Zakonu o utvrđivanju javnog interesa i posebnim postupcima eksproprijacije i izdavanja građevinske dozvole radi realizacije projekta „Beograd na vodi” („Službeni glasnik RS”, br. 34/15, 103/15 i 153/20), u članu 1. stav 2. menja se i glasi: 

„Ako ovim zakonom nije drukčije određeno, primenjivaće se odredbe Zakona o eksproprijaciji („Službeni glasnik RS”, br. 53/95, 23/01-SUS, 20/09, 55/13-US i 106/16-autentično tumačenje), Zakona o planiranju i izgradnji („Službeni glasnik RSˮ, br. 72/09, 81/09-ispravka, 64/10-US, 24/11, 121/12, 42/13-US, 50/13-US, 98/13-US, 132/14, 145/14, 83/18, 31/19, 37/19-dr. zakon, 9/20, 52/21, 62/23 i 91/25 - u daljem tekstu: Zakon o planiranju i izgradnji) i Zakona o opštem upravnom postupku („Službeni glasnik RS”, br. 18/16, 95/18-autentično tumačenje i 2/23-US).ˮ.
Član 2.

Član 2. menja se i glasi:

„Član 2.

Utvrđuje se javni interes za eksproprijaciju nepokretnosti u cilju privođenja zemljišta nameni radi izgradnje poslovno-stambenog kompleksa „Beograd na vodiˮ, sa pratećom infrastrukturom, u skladu sa planskim dokumentima koji se odnose na područje posebne namene uređenja dela priobalja grada Beograda - područje priobalja reke Save za projekat „Beograd na vodi.ˮ.”

Član 3.

U članu 4. stav 4. reči: „stav 9.ˮ zamenjuju se rečima: „stav 7.ˮ.

Član 4.

Predlog za eksproprijaciju za projekat „Beograd na vodi” podnosi se najkasnije u roku od deset godina od dana stupanja na snagu ovog zakona.
Član 5.
Ovaj zakon stupa na snagu narednog dana od dana objavljivanja u „Službenom glasniku Republike Srbije”. 


